
PANEVĖŽIO MIESTO SAVIVALDYBĖS 
JAUNIMO REIKALŲ TARYBOS
POSĖDŽIO PROTOKOLAS
2026 m. rugsėjo 11 d. Nr. 3-11
Panevėžys
Posėdis vyko: 2026 m. rugsėjo 3 d.
Posėdžio pirmininkas: Ignas Janeliūnas.
Posėdžio sekretorė: Toma Karosienė.
Dalyvauja: Kotryna Jackevičiūtė, Ignas Janeliūnas, Raimonda Juodviršienė, Paulius Klimovas, Sandra Razminė, Arnoldas Simėnas, Goda Voveriūnaitė-Kaminskienė.
[bookmark: _Hlk96420769]Darbotvarkė:
1. Dėl Panevėžio miesto savivaldybės Jaunimo reikalų tarybos metinio veiklos plano 2026-2027 m. patvirtinimo; 
[bookmark: _Hlk239840094]2. Dėl Jaunojo mero rinkimų 2026 renginio aptarimo ir SJRT atstovo delegavimo į Jaunojo mero rinkimų komisiją; 
3. Dėl Panevėžio jaunimo apdovanojimų 2026 renginio aptarimo, SJRT atstovo delegavimo į Panevėžio jaunimo apdovanojimų Nugalėtojų atrankos komisiją bei Panevėžio jaunimo apdovanojimų Nominacijų sąrašo tvirtinimo; 
4. Dėl naujos savivaldos pažinimo iniciatyvos – jaunimo pusryčių su miesto vadovais – organizavimo aptarimo; 
5. Dėl būsimų SJRT mokymų aptarimo; 
6. Dėl tolimesnių veiksmų aptarimo dėl Premijuojamo jaunimo konkurso idėjos įgyvendinimo; 
7. Dėl tolimesnės eigos pristatymo dėl naujai kuriamos Panevėžio miesto savivaldybės jaunimo politikos strategijos 2027-2029 m.; 
8. Dėl jaunų žmonių apklausos dėl mokymų, kursų ar kito edukacinio pobūdžio veiklų organizavimo poreikio nustatymo pristatymo; 
9. Dėl susitikimo su kitos savivaldybės/ savivaldybių Jaunimo reikalų tarybos/ tarybų atstovais organizavimo;
10. Dėl Panevėžio miesto savivaldybės Jaunimo ir su jaunimu dirbančių organizacijų steigimosi ar įstatų keitimo išlaidų kompensavimo tvarkos aprašo atnaujinimo tolimesnių veiksmų aptarimo; 
11. Dėl Panevėžio jaunimo organizacijų sąjungos „Apskritasis stalas“ jaunimo politikos metodinio leidinio atnaujinimo esamos situacijos pristatymo; 
12. Dėl SJRT reprezentacinių išlaidų poreikio nustatymo ir įtraukimo sudarant kitų metų savivaldybės biudžeto lėšų planą; 
13. Dėl gauto siūlymo iš Panevėžio jaunimo organizacijų sąjungos „Apskritasis stalas“ dėl nuolatinės tarpinstitucinės jaunimo politikos koordinavimo darbo grupės posėdžių organizavimo Panevėžio mieste aptarimo; 
14. Dėl SJRT veiklos ir įvairių galimybių pristatymo skirtingų bendrojo ugdymo įstaigų mokiniams organizavimo aptarimo; 
15. Dėl „Pozicijos dėl jauno žmogaus amžiaus apibrėžimo jaunimo politikos pagrindų įstatyme pakeitimo“ aptarimo;
16. Kiti klausimai. 
1) SVARSTYTA. Dėl Panevėžio miesto savivaldybės Jaunimo reikalų tarybos metinio veiklos plano 2026-2027 m. patvirtinimo;  
SJRT pirmininkas Ignas Janeliūnas pristatė SJRT nariams iš anksto pateiktą Panevėžio miesto savivaldybės Jaunimo reikalų tarybos 2026–2027 m. veiklos plano projektą. SJRT pirmininkas informavo, kad rengiant naują veiklos planą buvo atsižvelgta į praėjusių metų veiklos plano įgyvendinimo rezultatus ir ankstesnių posėdžių metu SJRT narių išsakytas pastabas bei siūlymus. Pažymėta, kad naujasis veiklos planas yra labiau koncentruotas, orientuotas į strateginius tikslus ir inicijuotinų pokyčių gylį – atsisakyta nepasiteisinusių ar nebeaktualių priemonių, funkcijas  dubliuojančių punktų, kas ir taip yra pagal SJRT nuostatus vykdomai ir atliekama SJRT, taip pat išlaikytos tęstinės ir dar planuojamos įgyvendinti veiklos. Siekiant išvengti pernelyg didelio veiklos plano detalizavimo, dalis konkrečių veiklų įtraukta į platesnes priemones, paliekant galimybę jų įgyvendinimo būdus pasirinkti atsižvelgiant į aktualius poreikius.
SJRT nariai aptarė pateiktą veiklos plano projektą. Diskusijos metu papildomai SJRT nario Arnoldo Simėno iškeltas jaunų žmonių pilietinio atsparumo ir pilietiškumo stiprinimo klausimas. SJRT pirmininkas pasiūlė šią temą išsamiau svarstyti atskirame SJRT posėdyje, išdiskutuoti galimas veiklos kryptis ir numatyti konkrečias priemones.
Trumpai aptarę veiklos plano projektą SJRT nariai pritarė pateiktam jo variantui bendru sutarimu.
1) NUTARTA. Patvirtinti Panevėžio miesto savivaldybės Jaunimo reikalų tarybos 2026–2027 m. veiklos planą (1 priedas) ir viename iš artimiausių SJRT posėdžių atskirai svarstyti jaunų žmonių pilietinio atsparumo ir pilietiškumo stiprinimo klausimą bei galimas šios srities priemones.
2) SVARSTYTA. Dėl Jaunojo mero rinkimų 2026 renginio aptarimo ir SJRT atstovo delegavimo į Jaunojo mero rinkimų komisiją; 
SJRT pirmininkas Ignas Janeliūnas pristatė informaciją apie planuojamus 2026 metų Panevėžio Jaunojo mero rinkimus ir Rinkimų komisijos sudarymo tvarką. Vadovaujantis Panevėžio miesto savivaldybės Jaunojo mero rinkimų reglamentu, į Panevėžio miesto savivaldybės (toliau – Savivaldybė) Jaunojo mero rinkimų komisiją (toliau – Komisija) vieną atstovą deleguoja SJRT, taip pat į Komisijos sudėtį įtraukiamas SJRT sprendimu pasirinktos vienos iš Savivaldybės įstaigų ar institucijų deleguotas atstovas.
Svarstant SJRT atstovo delegavimą į Komisiją, SJRT pirmininkas pasiūlė savo kandidatūrą. SJRT nariai kandidatūrai pritarė.
Toliau SJRT nariai aptarė, kurią Savivaldybės įstaigą ar instituciją pasirinkti deleguoti atstovą į Komisiją. Diskusijos metu pasiūlytos kelios įstaigos: Panevėžio švietimo centras, Panevėžio atviras jaunimo centras ir Panevėžio regioninis STEAM centras. Aptarus pasiūlymus, bendru sutarimu pirmuoju pasirinkimu nutarta kreiptis į Panevėžio regioninį karjeros centrą „Karjeras“. Jei ši įstaiga neturėtų galimybės deleguoti atstovo, sutarta kreiptis į VšĮ „Panevėžio plėtros agentūrą“, o jai negalint deleguoti atstovo – į Panevėžio atvirą jaunimo centrą.
2) NUTARTA:
2.1. Deleguoti SJRT pirmininką Igną Janeliūną į 2026 metų Jaunojo mero rinkimų komisiją;
2.2. Dėl atstovo delegavimo į 2026 metų Jaunojo mero rinkimų komisiją pirmiausia kreiptis į Panevėžio regioninį karjeros centrą „Karjeras“, jam neturint galimybės deleguoti atstovo – į VšĮ „Panevėžio plėtros agentūrą“, o pastarajai neturint galimybės – į Panevėžio atvirą jaunimo centrą.
3) SVARSTYTA. Dėl Panevėžio jaunimo apdovanojimų 2026 renginio aptarimo, SJRT atstovo delegavimo į Panevėžio jaunimo apdovanojimų Nugalėtojų atrankos komisiją bei Panevėžio jaunimo apdovanojimų Nominacijų sąrašo tvirtinimo; 
SJRT nariai aptarė 2026 metų Panevėžio jaunimo apdovanojimų organizavimo klausimus. Diskutuota dėl galimos renginio vietos, svarstant Panevėžio muzikinio teatro, Panevėžio miesto dailės galerijos, Panevėžio kultūros centro, Panevėžio kūrybiškumo centro „Pragiedruliai“ ir Juozo Miltinio dramos teatro erdves. Aptarus galimus variantus, sutarta pirmiausia kreiptis į Panevėžio muzikinį teatrą ir išsiaiškinti galimybes renginį organizuoti šioje įstaigoje.
SJRT narys Arnoldas Simėnas pasiūlė, esant poreikiui dėl Savivaldybei priklausančių patalpų naudojimo, teikti prašymą Savivaldybės administracijos Kultūros skyriui ir prašyti patalpas gauti panaudos pagrindais. 
Toliau aptarta Panevėžio jaunimo apdovanojimų Nugalėtojų atrankos komisijos sudėtis. Vadovaujantis Panevėžio miesto savivaldybės Jaunimo apdovanojimų reglamentu, aptarta Nugalėtojų atrankos komisijos sudarymo tvarka ir SJRT atstovų delegavimas. Diskusijos metu pasiūlytos SJRT pirmininko Igno Janeliūno, SJRT narių Sandros Razminės ir Godos Voveriūnaitės-Kaminskienės kandidatūros. SJRT nariai aptarė siūlomas kandidatūras ir bendru sutarimu pritarė galutiniam SJRT atstovų delegavimui. Taip pat diskutuota dėl įstaigos atstovo įtraukimo į komisiją, svarstant Panevėžio kultūros centro direktorės ir Panevėžio lėlių vežimo teatro vadovo kandidatūras.
SJRT nariai peržiūrėjo ir aptarė Panevėžio jaunimo apdovanojimų Nominacijų sąrašą. Diskusijų metu svarstyta galimybė atsisakyti nominacijos „Metų jaunimo partneris“. Bendru sutarimu pritarta įtraukti naują nominaciją „Metų pilietiškiausias“. Taip pat svarstyta nominacija „Metų jauna šeima“. Nutarta šios nominacijos atsisakyti. Po ilgesnių diskusijų sprendimui išbraukti nominaciją „Metų jauna šeima“ pritarta bendru sutarimu.
Aptarus visus siūlymus, pritarta šiam Panevėžio jaunimo apdovanojimų 2026 Nominacijų sąrašui:
– Metų jaunimo lyderis;
– Metų jaunimo / su jaunimu dirbanti organizacija;
– Metų jaunimo darbuotojas;
– Metų jaunasis menininkas;
– Metų jaunimo projektas/ iniciatyva;
– Metų jaunimo proveržis;
– Metų jaunimo savanoris;
– Jaunimo balso nominacija;
– Metų mokinių taryba;
– Metų jaunimo autoritetas;
– Metų pilietiškiausias.
3) NUTARTA:
 3.1. Pirmiausia kreiptis į Panevėžio muzikinį teatrą dėl galimybės 2026 metų Panevėžio jaunimo apdovanojimus organizuoti teatro patalpose;
3.2. Deleguoti SJRT atstovus Igną Janeliūną, Sandrą Razminę ir Godą Voveriūnaitę-Kaminskienę į Panevėžio jaunimo apdovanojimų 2026 metų Nugalėtojų atrankos komisiją;
3.3. Patvirtinti Panevėžio jaunimo apdovanojimų 2026 metų Nominacijų sąrašą.
4) SVARSTYTA. Dėl naujos savivaldos pažinimo iniciatyvos – jaunimo pusryčių su miesto vadovais – organizavimo aptarimo; 
Jaunimo reikalų koordinatorė (toliau – JRK) Toma Karosienė pristatė informaciją apie planuojamą naują savivaldos pažinimo iniciatyvą – jaunimo pusryčius su miesto vadovais. Pažymėta, kad iniciatyvos idėja buvo pristatyta ir aptarta ankstesnių SJRT posėdžių bei susitikimų su Savivaldybės administracijos atstovais metu bei sulaukė Savivaldybės administracijos vadovų pritarimo.
Iniciatyvos metu planuojama į neformalų susitikimą pakviesti jaunus žmones ir miesto vadovus, sudarant galimybę jaunimui artimiau susipažinti su Savivaldybės veikla, tiesiogiai bendrauti su miesto vadovais, užduoti klausimus ir diskutuoti jaunimui bei miestui aktualiomis temomis.
Informuota, kad renginį planuojama organizuoti 2026 m. spalio 26–30 d. laikotarpiu. Tiksli renginio data, formatas ir kitos organizacinės detalės bus galutinai suderintos susitikimo su Panevėžio miesto savivaldybės administracijos direktoriumi metu.
4) NUTARTA. Informacinio pobūdžio klausimas.
5) SVARSTYTA. Dėl būsimų SJRT mokymų aptarimo;
JRK Toma Karosienė pristatė informaciją apie Jaunimo reikalų agentūros planuojamus mokymus Lietuvos savivaldybių jaunimo reikalų tarybų nariams ir galimybę juose dalyvauti Panevėžio miesto SJRT nariams. Diskusijų metu SJRT nariai pažymėjo, kad šie mokymai labiau orientuoti į bendrąsias jaunimo politikos temas ir naujai veiklą pradedančius jaunimo reikalų tarybų narius, todėl, atsižvelgiant į mūsų SJRT narių turimą patirtį ir kompetencijas, šiuo metu aktualesni būtų konkretiems SJRT poreikiams pritaikyti mokymai.
SJRT pirmininkas Ignas Janeliūnas pakvietė narius išsakyti, kokių žinių ar įgūdžių jiems trūksta ir kokios temos būtų naudingiausios planuojant Panevėžio jaunimo organizacijų sąjungos „Apskritasis stalas“ organizuojamus mokymus SJRT nariams.
Diskusijų metu kaip viena iš aktualių temų įvardytas viešojo kalbėjimo įgūdžių stiprinimas. SJRT narys Arnoldas Simėnas pasiūlė mokymų metu daugiau dėmesio skirti dezinformacijos atpažinimo temai. Taip pat svarstyta galimybė organizuoti praktinius pirmosios pagalbos mokymus bendradarbiaujant su Lietuvos Raudonuoju Kryžiumi.
Preliminariai sutarta SJRT narių mokymus organizuoti 2026 m. lapkričio 20 d. apie 13 val. Galutinę mokymų temą, atsižvelgdama į SJRT narių išsakytus poreikius ir pasiūlymus, išgrynins ir pateiks Panevėžio jaunimo organizacijų sąjunga „Apskritasis stalas“.
5) NUTARTA. Planuoti SJRT narių mokymus 2026 m. lapkričio 20 d., galutinę mokymų temą ir programą derinant su Panevėžio jaunimo organizacijų sąjunga „Apskritasis stalas“.
6) SVARSTYTA. Dėl tolimesnių veiksmų aptarimo dėl Premijuojamo jaunimo konkurso idėjos įgyvendinimo; 
SJRT pimrinkas Ignas Janeliūnas priminė, kad ankstesnio SJRT posėdžio metu buvo sudaryta darbo grupė iš JRK Tomos Karosienės, SJRT narių Simonos Stiraitės ir Kotrynos Jackevičiūtės, kuriai pavesta toliau gryninti Premijuojamo jaunimo konkurso idėją.
Pristatant darbo grupės svarstytas kryptis pažymėta, kad po susitikimo su Savivaldybės administracijos direktoriumi kilo poreikis aiškiau pagrįsti, kuo siūlomas Premijuojamo jaunimo konkursas skirtųsi nuo kitų Savivaldybėje jau taikomų skatinimo ir apdovanojimo priemonių. Aptarta, kad anksčiau svarstytos konkurso sritys iš dalies persidengia su Savivaldybėje jau vykdomais gabių mokinių, sportininkų, kultūros ir meno bei kitų sričių atstovų skatinimais.
Atsižvelgiant į tai, SJRT nariams pristatyta siūloma konkurso koncepcijos kryptis – jaunus žmones skatinti ne tik už aukštus asmeninius pasiekimus konkrečioje srityje, bet daugiau dėmesio skirti jų iniciatyvumui, lyderystei, gebėjimui telkti kitus, jaunimo įtraukimui bei savo veikla sukurtai naudai Panevėžio miestui ir jo gyventojams. Diskutuota, kad toks konkurso modelis leistų jį aiškiau susieti su jaunimo politikos tikslais ir sumažintų kitų Savivaldybės apdovanojimų dubliavimą.
Kaip galimos konkurso kryptys pristatytos preliminarios nominacijos, susijusios su jauno žmogaus lyderyste bendruomenėje, socialinio pokyčio kūrimu ir indėliu į Panevėžio miesto ateitį. Diskusijų metu SJRT pirmininko pavaduotoja Goda Voveriūnaitė-Kaminskienė pasiūlė taip pat įvertinti jaunų žmonių tarptautinius pasiekimus ir Panevėžio miesto vardo garsinimą, Arnoldas Simėnas – apsvarstyti galimybę įvertinti jaunus žmones už drąsą. Taip pat aptarta galimybė Premijuojamo jaunimo konkurso tvarkos apraše numatyti, kad vienoje nominacijoje galėtų būti apdovanojamas daugiau nei vienas jaunas žmogus.
SJRT nariai sutarė, kad prieš priimant galutinius sprendimus dėl konkurso nominacijų, vertinimo kriterijų ir kitų sąlygų tikslinga parengti konkretų Premijuojamo jaunimo konkurso tvarkos aprašo projektą ir jį išsamiai apsvarstyti kitame SJRT posėdyje.
6) NUTARTA. Pavesti Tomai Karosienei, Simonai Stiraitei ir Kotrynai Jackevičiūtei parengti Premijuojamo jaunimo konkurso tvarkos aprašo projektą ir pristatyti jį svarstyti kitame SJRT posėdyje.
7) SVARSTYTA. Dėl tolimesnės eigos pristatymo dėl naujai kuriamos Panevėžio miesto savivaldybės jaunimo politikos strategijos 2027-2029 m.; 
JRK Toma Karosienė pristatė informaciją apie Panevėžio miesto savivaldybės jaunimo politikos strategijos 2027–2029 m. rengimo eigą. Informuota, kad strategijos rengėjai šiuo metu rengia strategijos projektą, kurį SJRT nariams planuojama pateikti 2026 m. rugsėjo viduryje.
Gavus strategijos projektą, SJRT nariai turės galimybę su juo susipažinti, teikti pastabas ir siūlymus. Vėlesniame strategijos rengimo etape numatoma organizuoti darbinį susitikimą, į kurį bus kviečiami strategijoje numatytų priemonių galimi įgyvendintojai ir kiti susiję partneriai, siekiant aptarti priemones bei jų įgyvendinimo galimybes.
7) NUTARTA. Informacinio pobūdžio klausimas.
8) SVARSTYTA. Dėl jaunų žmonių apklausos dėl mokymų, kursų ar kito edukacinio pobūdžio veiklų organizavimo poreikio nustatymo pristatymo. 
SJRT pirmininkas Ignas Janeliūnas priminė, kad klausimas yra pakartotinis ir jau buvo svarstytas šiais kalendoriniais metais.
SJRT pirmininkas priminė siūlymą atlikti jaunų žmonių apklausą dėl mokymų, kursų ir kitų edukacinio pobūdžio veiklų poreikio. Pažymėta, kad Savivaldybės jaunimo politikos kokybės vertinimo metu buvo atkreiptas dėmesys į tai, jog Savivaldybėje nėra vykdomos jaunų žmonių apklausos, skirtos jų mokymų ir kitų edukacinių veiklų poreikiams nustatyti. Atsižvelgiant į vertinimo metu pateiktas įžvalgas, tikslinga tokią apklausą atlikti ir jos rezultatus ateityje naudoti planuojant jaunimui skirtas veiklas.
SJRT nariai aptarė apklausos rengimo ir vykdymo galimybes. SJRT nariai bendru sutarimu pritarė apklausą parengti ir vykdyti bendradarbiaujant su Panevėžio jaunimo organizacijų sąjunga „Apskritasis stalas“.
8) NUTARTA. Jaunų žmonių apklausą dėl mokymų, kursų ir kitų edukacinio pobūdžio veiklų poreikio parengti ir vykdyti bendradarbiaujant su Panevėžio jaunimo organizacijų sąjunga „Apskritasis stalas“.
9) SVARSTYTA. Dėl susitikimo su kitos savivaldybės / savivaldybių Jaunimo reikalų tarybos / tarybų atstovais organizavimo;
SJRT pirmininkas Ignas Janeliūnas priminė apie 2026 m. gegužės 29 d. Vilniuje vykusį Vilniaus miesto, Panevėžio miesto ir Alytaus miesto savivaldybių jaunimo reikalų tarybų atstovų susitikimą bei jo metu užmegztus bendradarbiavimo ryšius.
SJRT nariai aptarė galimybę ateityje organizuoti dar vieną susitikimą su kitų savivaldybių jaunimo reikalų tarybų atstovais. Kaip viena iš galimų krypčių svarstytas bendradarbiavimo su Vilniaus miesto ir Alytaus miesto jaunimo reikalų tarybomis tęstinumas. Taip pat SJRT pirmininkas priminė galimybę užmegzti ar atnaujinti ryšius su kitų savivaldybių, pavyzdžiui, Pakruojo ar Kelmės rajonų, jaunimo reikalų tarybomis, ypač atsižvelgiant į jų veiklos aktyvumą ir galimybes pasidalyti gerąja patirtimi.
Diskusijų metu aptartas tokių susitikimų poreikis bei SJRT narių galimybės skirti laiko bendroms veikloms. Konkreti savivaldybė ir susitikimo laikas nebuvo pasirinkti, todėl sutarta šį klausimą palikti atvirą ir prie jo sugrįžti ateityje, JRK ir SJRT pirmininkui užmezgus pakartotinį kontaktą su minėtų savivaldybių jaunimo reikalų koordinatoriais bei jaunimo reikalų tarybų pirmininkais. 
9) NUTARTA. Informacinio pobūdžio klausimas.
10) SVARSTYTA. Dėl Panevėžio miesto savivaldybės jaunimo ir su jaunimu dirbančių organizacijų steigimosi ar įstatų keitimo išlaidų kompensavimo tvarkos aprašo atnaujinimo tolimesnių veiksmų aptarimo.
SJRT pirmininkas Ignas Janeliūnas pristatė klausimą dėl Panevėžio miesto savivaldybės jaunimo ir su jaunimu dirbančių organizacijų steigimosi ar įstatų keitimo išlaidų kompensavimo tvarkos aprašo atnaujinimo, klausimas buvo svarstytas ir aptartas dar šių kalendorinių metų pradžioje. Priminta, kad anksčiau buvo svarstyta galimybė steigimosi ir įstatų keitimo išlaidų kompensavimą sujungti su jaunimo projektų finansavimo priemone.
Aptariant priemonės aktualumą pažymėta, kad 2026 metais buvo gauti du organizacijų prašymai kompensuoti steigimosi ar įstatų keitimo išlaidas. SJRT nariai diskutavo dėl tolimesnio priemonės taikymo ir SJRT pirmininko prašymu sutarė, kad tikslinga jos nejungti su jaunimo projektų finansavimu, o išlaikyti kaip atskirą jaunimo ir su jaunimu dirbančioms organizacijoms skirtą priemonę.
Kartu sutarta atnaujinti šiuo metu galiojantį išlaidų kompensavimo tvarkos aprašą.
10) NUTARTA. Atnaujinti Panevėžio miesto savivaldybės jaunimo ir su jaunimu dirbančių organizacijų steigimosi ar įstatų keitimo išlaidų kompensavimo tvarkos aprašą.
11) SVARSTYTA. Dėl Panevėžio jaunimo organizacijų sąjungos „Apskritasis stalas“ jaunimo politikos metodinio leidinio atnaujinimo esamos situacijos pristatymo; 
SJRT pirmininkas Ignas Janeliūnas priminė, kad klausimas yra pakartotinis ir jau buvo svarstytas šiais kalendoriniais metais.
SJRT narė ir Panevėžio jaunimo organizacijų sąjungos „Apskritas stalas“ prezidentė Kotryna Jackevičiūtė pristatė informaciją apie jaunimo politikos metodinio leidinio atnaujinimo eigą. Informuota, kad didžioji dalis leidinio turinio jau parengta, šiuo metu liko atlikti jo maketavimo darbus.
Aptarta ir bendru sutarimu pritarta, kad, Panevėžio jaunimo organizacijų sąjungai „Apskritasis stalas“ užbaigus leidinio rengimo darbus iš savo pusės, parengta leidinio versija bus pateikta SJRT nariams susipažinti ir pasiūlymams pateikti.
11) NUTARTA. SJRT nariai bendru sutarimu pritarė, jog parengta jaunimo politikos metodinio leidinio versija būtų pateikta SJRT nariams susipažinti ir pasiūlymams pateikti.
12) SVARSTYTA. Dėl SJRT reprezentacinių išlaidų poreikio nustatymo ir įtraukimo sudarant kitų metų savivaldybės biudžeto lėšų planą;
SJRT nariai grįžo prie anksčiau iškeltos iniciatyvos numatyti atskiras lėšas SJRT reprezentacinėms išlaidoms. Aptarta, kad formuojant kitų metų Savivaldybės biudžeto lėšų poreikį būtų tikslinga numatyti atskirą SJRT reprezentavimo išlaidų eilutę, iš kurios galėtų būti finansuojamos su SJRT veikla ir atstovavimu susijusios išlaidos, įskaitant kelionių išlaidas, atributiką, renginių organizavimą ir pan.
Apsikeitus nuomonėmis bendru sutarimu pritarta parengti SJRT siūlymą dėl reprezentacinėms išlaidoms reikalingų lėšų numatymo kitų metų Savivaldybės biudžete. SJRT nariai Arnoldas Simėnas ir Sandra Razminė išreiškė palaikymą šiai SJRT pozicijai. Taip pat sutarta, kad SJRT pirmininkas Ignas Janeliūnas ir JRK Toma Karosienė šį klausimą aptars artimiausio susitikimo su Savivaldybės administracijos direktoriumi metu.
12) NUTARTA. Parengti SJRT siūlymą dėl reprezentacinėms išlaidoms reikalingų lėšų numatymo kitų metų Savivaldybės biudžete ir šį klausimą aptarti susitikimo su Savivaldybės administracijos direktoriumi metu.
13) SVARSTYTA. Dėl gauto siūlymo iš Panevėžio jaunimo organizacijų sąjungos „Apskritasis stalas“ dėl nuolatinės tarpinstitucinės jaunimo politikos koordinavimo darbo grupės posėdžių organizavimo Panevėžio mieste aptarimo; 
SJRT narys Paulius Klimovas pristatė Panevėžio jaunimo organizacijų sąjungos „Apskritasis stalas“ pateiktą siūlymą dėl reguliarių tarpinstitucinių jaunimo politikos koordinavimo posėdžių organizavimo Panevėžio mieste. Pažymėta, kad Savivaldybės 2024 m. jaunimo politikos kokybės vertinimo metu atkreiptas dėmesys į poreikį jaunimo politiką įgyvendinti nuosekliau, remiantis duomenų analize ir stiprinant skirtingų institucijų bendradarbiavimą.
Paulius Klimovas išsakė nuomonę, kad Panevėžio mieste būtų tikslinga turėti nuolatinį tarpinstitucinio bendradarbiavimo formatą, į kurį būtų įtraukti jaunimo politikos įgyvendinime dalyvaujančių institucijų ir organizacijų, tarp jų Užimtumo tarnybos, Visuomenės sveikatos biuro, policijos ir kitų įstaigų, atstovai. Toks formatas sudarytų galimybę institucijoms reguliariai keistis informacija apie jaunimo situaciją mieste ir aktualius klausimus.
Diskusijos metu SJRT pirmininkas Ignas Janeliūnas priminė ir pažymėjo, kad dalį siūlomų tarpinstitucinio bendradarbiavimo funkcijų šiuo metu atliepia SJRT organizuojami išvažiuojamieji posėdžiai. SJRT pirmininkas atkreipė dėmesį, kad, kuriant papildomą tarpinstitucinio bendradarbiavimo formatą, svarbu aiškiai apibrėžti jo paskirtį ir funkcijas. Jo nuomone, tokio formato veikla neturėtų apsiriboti informacijos apsikeitimu – turėtų būti analizuojami jaunimo situacijos duomenys, identifikuojamos problemos ir SJRT teikiami konkretūs siūlymai bei klausimai svarstymui.
SJRT nariai sutarė, kad prieš priimant sprendimą dėl tokio tarpinstitucinio bendradarbiavimo formato tikslingumo ir organizavimo principų klausimą reikėtų papildomai išdiskutuoti.
13) NUTARTA. Tęsti diskusiją dėl tarpinstitucinio jaunimo politikos koordinavimo formato ir jo funkcijų kitame SJRT posėdyje.
14) SVARSTYTA. Dėl SJRT veiklos ir įvairių galimybių pristatymo skirtingų bendrojo ugdymo įstaigų mokiniams organizavimo aptarimo; 
SJRT pirmininkas Ignas Janeliūnas priminė, kad klausimas yra pakartotinis ir jau buvo svarstytas šiais kalendoriniais metais.
SJRT nariai aptarė galimybę organizuoti susitikimus skirtingose Panevėžio miesto bendrojo ugdymo įstaigose, kurių metu mokiniams būtų pristatoma SJRT veikla, jaunimo dalyvavimo galimybės ir kita jaunimui aktuali informacija.
Diskusijos metu SJRT nariai sutarė, jog pirmiausia reikėtų su JRK Tomos Karosienės pagalba susisiekti su bendrojo ugdymo įstaigomis ir suderinti jų poreikį bei galimas susitikimų datas, o gavus konkrečius pasiūlymus dėl laiko, dalyvavimą pristatymuose derinti su visais SJRT nariais.
14) NUTARTA. Organizuoti SJRT veiklos ir jaunimo galimybių pristatymus Panevėžio miesto bendrojo ugdymo įstaigose, konkrečias susitikimų datas ir SJRT narių dalyvavimą derinant su bendrojo ugdymo įstaigų administracijomis.
15) SVARSTYTA. Dėl „Pozicijos dėl jauno žmogaus amžiaus apibrėžimo jaunimo politikos pagrindų įstatyme pakeitimo“ aptarimo;
JRK Toma Karosienė SJRT nariams pristatė Lietuvos jaunimo organizacijų tarybos (toliau – LiJOT) kreipimąsi, kuriuo savivaldybių jaunimo reikalų tarybos kviečiamos išreikšti viešą palaikymą siūlymui keisti Lietuvos Respublikos jaunimo politikos pagrindų įstatyme nustatytą jauno žmogaus amžiaus apibrėžimą, nustatant, kad jaunu žmogumi būtų laikomas asmuo nuo 11 iki 29 metų. LiJOT kartu pateikė pozicijos projektą, kurį SJRT galėjo papildyti ir pritaikyti savo savivaldybės kontekstui.
SJRT nariams buvo pristatytas siūlomas iš anksto parengtas SJRT pozicijos projektas, kuriuo būtų palaikomas siūlomas jaunimo amžiaus apibrėžimo pakeitimas. Pozicijoje pažymima, kad pakeitimas sudarytų teisines prielaidas 11–13 metų asmenims naudotis jaunimo politikos priemonėmis ir paslaugomis, kartu išlaikant visas jiems, kaip vaikams, taikomas teises ir apsaugos garantijas.
SJRT pirmininkas Ignas Janeliūnas pasiūlė pritarti parengtai pozicijai bendru sutarimu bei tuomet ją adresuoti LiJOT. SJRT nariai pasiūlymui pritarė bendru sutarimu.
15) NUTARTA. Bendru sutarimu pritarti Panevėžio miesto savivaldybės jaunimo reikalų tarybos „Pozicijai dėl jaunimo amžiaus apibrėžimo Jaunimo politikos pagrindų įstatyme pakeitimo“ (2 priedas), ją pateikti pagal prašymą LiJOT.
16) SVARSTYTA. Kiti klausimai;
16.1. JRK Toma Karosienė pristatė informaciją apie 2026 m. rugsėjo 19 d. Panevėžyje organizuojamą jaunimo politikos Lietuvoje 30-mečiui skirtą renginį. Informuota, kad Jaunimo reikalų agentūros iniciatyva šia proga įvairiose Lietuvos savivaldybėse organizuojami žygiai ir kitos jaunimui skirtos veiklos. Panevėžyje renginį organizuoja Savivaldybė kartu su Panevėžio jaunimo organizacijų sąjunga „Apskritasis stalas“. Renginio metu numatyta ekskursija po Panevėžį, kurios metu dalyviai aplankys su jaunimu ir jaunimo politika susijusias miesto vietas bei susipažins su jų istorija ir reikšme jaunimui. Po ekskursijos dalyviai bus kviečiami į Panevėžio atvirą jaunimo centrą, kuriame vyks jaunimo politikos 30-mečiui skirtas protmūšis, bus vaišinama užkandžiais. Jaunimo reikalų agentūra renginio dalyviams taip pat yra numačiusi atminimo dovanėles.
16.2. SJRT pirmininkas Ignas Janeliūnas priminė dar anksčiau SJRT teiktą siūlymą Savivaldybės administracijai dėl defibriliatorių prieinamumo ugdymo įstaigose ir kitose viešose vietose mieste. JRK informavo, kad su Savivaldybės administracijos Sveikatos poskyrio specialistais aptarus automatinių išorinių defibriliatorių prieinamumo klausimą, paaiškinta, jog šiuo metu laukiama teisės aktų pakeitimų LR Sveikatos apsaugos ministerijos atžvilgiu, susijusių su reikalavimais įstaigoms turėti defibriliatorius. JRK pasidalino, jog gavusi papildomos informacijos ar žinių iš kolegų būtinai pasidalins jomis su SJRT nariais.
16.3. SJRT pirmininkas SJRT nariams priminė ir teiravosi dėl anksčiau aptartos „žaliojo koridoriaus“ jaunimui iniciatyvos. JRK informavo, kad Savivaldybės administracijos Sveikatos poskyrio specialistai pasiūlė pirmiausia atlikti jaunų žmonių apklausą ir išsiaiškinti tokios paslaugos poreikį. SJRT nariai sutarė atlikti apklausą dėl „žaliojo koridoriaus“ paslaugų poreikio dar šiais kalendoriniais metais, klausimą tęstinai aptarti kito SJRT posėdžio metu.
16.4. SJRT pirmininkas pasiteiravo dėl 2026 metais Savivaldybės ugdymo įstaigų būsimiems pirmokams skirto pirmoko krepšelio. JRK informavo SJRT narius, kad šiais mokslo metais pirmokams skirtos kuprinės sporto reikmenims ir kanceliarinės priemonės, kurių vertė vienam vaikui – apie 10 Eur. SJRT pirmininkas, atsižvelgdamas į prieš tai kiek anksčiau šių kalendorinių metų eigoje teiktą SJRT siūlymą dėl pirmoko krepšelio iniciatyvos tobulinimo ir finansavimo didinimo, į kurį Savivaldybės administracija neatsižvelgė, pasiūlė pakartotinai dar kartą šį rudenį teikti SJRT siūlymą dėl pirmoko krepšelio, kad į SJRT siūlymus jau šįkart būtų atsižvelgta planuojant kitų metų Savivaldybės biudžetą.
16.5. SJRT pirmininkas priminė SJRT nariams, jog turime galimybę pagal anksčiau svarstytą klausimą SJRT posėdžio metu SJRT teikimu deleguoti Panevėžio jaunimo organizacijų sąjungos „Apskritasis stalas“ atstovą į Savivaldybės neformaliojo vaikų švietimo programų atitikties vertinimo komisiją. Su SJRT nariais buvo aptartas SJRT teikimu jaunimo atstovo delegavimas. SJRT narei, Panevėžio jaunimo organizacijų sąjungos „Apskritasis stalas“ prezidentei Kotrynai Jackevičiūtei pristačius siūlomą deleguoti jaunimo atstovę Eglę Mašauskaitę, SJRT pirmininkas pasiūlė SJRT nariams šiam delegavimui SJRT teikimu pritarti bendru sutarimu. SJRT nariai bendru sutarimu pritarė Lietuvos skautijos atstovės Eglės Mašauskaitės delegavimui (3 priedas). 
16.6. Pagal SJRT pirmininko prašymą JRK pristatė SJRT nariams informaciją apie nuo 2026 m. birželio mėn. Savivaldybėje įgyvendinamas delinkventinio elgesio jaunuoliams skirtas veiklas. Informuota, kad vasaros laikotarpiu kilo sunkumų tiek nukreipiant jaunuolius, tiek juos įtraukiant į veiklas. Šiuo metu nukreipti 9 jaunuoliai, iš kurių 5 dalyvauja vykdomose veiklose.
16.7. SJRT pirmininkas klausė apie ankstesnio susitikimo su Savivaldybės administracijos direktoriumi metu aptartą jaunimo apklausos viešojo transporto klausimais iniciatyvą. Sutarta papildomai pasitikslinti su Savivaldybės administracijos specialiste Ina Urbonavičiene ar buvo atsižvelgta į jaunimo rengtą apklausą. Patikslintą informaciją JRK pristatys kito posėdžio metu.
16.8. SJRT nariai aptarė kito posėdžio, kuris jau šįkart būtų išvažiuojamojo pobūdžio, organizavimą Panevėžio kolegijoje. SJRT pirmininkas pasiūlė, kaip galimas kito posėdžio datas, svarstyti 2026 m. rugsėjo 28 dieną, rugsėjo 30 dieną ir spalio 2 dieną. Bendru sutarimu pritarta su Panevėžio kolegijos atstovais suderinti tinkamiausią datą ir apie ją informuoti SJRT narius.
16) NUTARTA:
16.1., 16.2., 16.3., 16.4., 16.6., 16.7. – informacinio pobūdžio klausimai;
16.5. Deleguoti SJRT teikimu Lietuvos skautijos atstovę Eglę Mašauskaitę į Savivaldybės neformaliojo vaikų švietimo programų atitikties vertinimo komisiją;
16.8. Kito SJRT posėdžio data ir laikas bus patikslinti atskiru el. laišku SJRT nariams, suderinus su Panevėžio kolegijos atstovais.
Posėdžio pirmininkas			Ignas Janeliūnas	        

Posėdžio sekretorė 				Toma Karosienė








































PATVIRTINTA
Panevėžio miesto savivaldybės Jaunimo reikalų tarybos
2026 m. rugsėjo 3 d. posėdžio
protokolu Nr. 3-11 
1 priedas

PANEVĖŽIO MIESTO SAVIVALDYBĖS
JAUNIMO REIKALŲ TARYBOS
2026-09-03 – 2027-05-31
VEIKLOS PLANAS

	TIKSLAS, UŽDAVINIAI IR PRIEMONĖS
	VERTINIMO KRITERIJUS
	TERMINAS
	VYKDYTOJAI

	1. Tikslas – užtikrinti SJRT narių įgyvendinamos veiklos ir darbo kokybę.

	[bookmark: _Hlk195977571]1.1. Uždavinys – užtikrinti sistemingą SJRT funkcijų atlikimą bei Panevėžio miesto savivaldybėje veikiančių jaunimo politikos priemonių įgyvendinimą, tęstinį jų tobulinimą bei naujų priemonių kūrimą, vykdyti sistemingą Panevėžio miesto savivaldybės jaunimo politikos formavimo ir įgyvendinimo stebėseną.

	1.1.1. Analizuoti ir vertinti Panevėžio miesto savivaldybėje jaunimo politiką apibrėžiančių ir formuojančių strateginių dokumentų turinį.
	Pateikti ne mažiau kaip 3 siūlymai dėl strateginių dokumentų atnaujinimo, naujų priemonių ir/ ar rodiklių juose įtraukimo, atsiradimo ir pan.
	2026-09-03 – 2027-05-31

	SJRT nariai, JRK.

	1.1.2. Reguliariai peržiūrėti bei pagal poreikį, pateiktus pasiūlymus atnaujinti Panevėžio miesto savivaldybėje veikiančias jaunimo politikos priemones, jas reglamentuojančius nuostatus bei tvarkos aprašus, siekiant atliepti jaunų žmonių poreikius bei užtikrinti sklandų jaunimo politikos priemonių įgyvendinimą.
	Atsiradus poreikiui ar pasiūlymams peržiūrėtos bei atnaujintos Panevėžio miesto savivaldybėje veikiančios jaunimo politikos priemonės, jas reglamentuojantys nuostatai bei tvarkos aprašai.
	2026-09-03 – 2027-05-31
	SJRT nariai, JRK.

	1.1.3. Inicijuoti premijų ar kitų skatinamųjų stipendijų skyrimą pasižymėjusiam jaunimui.
	Naujai inicijuota ir atsiradusi Panevėžio miesto savivaldybės Premijuojamo jaunimo programa/ konkursas.
	2026-09-03 – 2027-05-31

	SJRT nariai, JRK.

	1.2. Uždavinys – užtikrinti SJRT veiklos kokybę ir tikslingumą bendradarbiaujant su įvairiomis institucijomis bei remiantis ekspertine medžiaga, informacija, tyrimais ir vertinimais.

		1.2.1. Identifikuoti skirtingas jaunimo problemas bei jų sprendimo priemones, numatant tam strateginius tikslus ir uždavinius su konkrečiais rodikliais bei atsakingomis institucijomis.
	Parengta Savivaldybės tarybos patvirtinta nauja Panevėžio miesto savivaldybės Jaunimo politikos strategija 2027-2029 m.

	2026-09-03 – 2027-05-31
	SJRT nariai, JRK, PJOS.

	1.2.2. Organizuoti jaunų žmonių apklausas aktualiais jaunimo politikos klausimais, analizuoti jų rezultatus ir jais pasinaudojant priimti atitinkamus aktualius sprendimus.
	Atliktos ne mažiau kaip 2 jaunų žmonių apklausos aktualiais jaunimo politikos klausimais, apibendrinti jų rezultatai ir, atsižvelgiant į juos, pateiktas ne mažiau kaip 1 siūlymas Savivaldybės administracijai ir/ ar kitoms atsakingoms institucijoms.
	2026-09-03 – 2027-05-31
	SJRT nariai, JRK, PJOS.

	1.2.3. Inicijuoti susitikimus su įvairių institucijų ir įstaigų atstovais, siekiant plėtoti sklandų ir žiniomis grįstą bendradarbiavimą bei siekiant išsiaiškinti skirtingų jaunimo grupių problemas ir poreikius.

	Inicijuoti ne mažiau kaip 3 partnerystės susitikimai su skirtingų institucijų ir įstaigų atstovais. 
	2026-09-03 – 2027-05-31

	SJRT nariai, JRK.

	1.2.4. Inicijuoti SJRT posėdžius įvairių jaunimo ir su jaunimu dirbančių organizacijų, centrų, bendrojo ugdymo įstaigų ir kitų partnerių erdvėse, siekiant atliepti kuo platesnius skirtingų interesų grupių poreikius bei įtraukti skirtingas interesų grupes į siūlymų teikimą ir jaunimo politikos formavimo procesus gyvų posėdžių metu.
	Inicijuoti ne mažiau kaip 3 gyvi SJRT posėdžiai įvairių jaunimo ir su jaunimu dirbančių organizacijų, centrų, bendrojo ugdymo įstaigų ir kitų partnerių erdvėse.
	2026-09-03 – 2027-05-31

	SJRT nariai, JRK, PJOS.




	1.3. Uždavinys – gerinti jaunimo savirealizacijos ir įsitraukimo į įvairias veiklas galimybes, skatinti jaunimo užimtumą mieste, plėsti bei inicijuoti naujas jaunų ir trūkstamų specialistų pritraukimo į Panevėžio miesto savivaldybę priemones.

	1.3.1. Inicijuoti bei organizuoti tęstines, kasmetines jaunimo užimtumą, savirealizaciją, įvertinimą skatinančias iniciatyvas.
	Suorganizuoti jaunimo apdovanojimai, siekiant įvertinti aktyvius ir per pastaruosius metus išskirtiniais pasiekimais pasižymėjusius jaunus žmones, suorganizuoti jaunojo mero rinkimai 9-12 klasių miesto gimnazijų mokiniams, siekiant didinti mokinių pilietiškumą ir įsitraukimą į visuomeninę veiklą.
	2026-10-03 – 2026-12-31
	SJRT nariai, JRK, PJOS.

	1.3.2. Inicijuoti reguliarų ir nenutrūkstamą savivaldos pažinimo iniciatyvų ir kitų simuliacinių projektų vykdymą.
	Inicijuota bent 1 nauja savivaldos pažinimo iniciatyva Panevėžio miesto savivaldybės jaunimui.
	2026-09-03 – 2026-12-31
	SJRT nariai, JRK, PJOS.

	1.3.3. Inicijuoti bendradarbiavimą su Savivaldybės administracijos skyriais, įstaigomis ir kitais partneriais, siekiant kurti bei tobulinti jaunų ir trūkstamų specialistų pritraukimo ir išlaikymo Panevėžio mieste priemones.
	Suorganizuoti ne mažiau kaip 2 diskusinio pobūdžio susitikimai su suinteresuotais partneriais, Savivaldybės administracijai pateiktas ne mažiau kaip 1 siūlymas dėl jaunų ir trūkstamų specialistų konkrečių pritraukimo ar išlaikymo priemonių atsiradimo ar esamų priemonių tobulinimo.
	2026-09-03 – 2027-05-31

	SJRT nariai, JRK, PJOS.































PANEVĖŽIO MIESTO SAVIVALDYBĖS
JAUNIMO REIKALŲ TARYBA
Lietuvos Respublikos Seimo nariams
Andriui Busilai, Modestai Petrauskaitei ir Ramūnui Vyžintui
Kopija:
Panevėžio miesto savivaldybės merui
Panevėžio miesto savivaldybės tarybai
Panevėžio miesto savivaldybės administracijos direktoriui
Lietuvos jaunimo organizacijų tarybos prezidentui
POZICIJA
DĖL JAUNIMO AMŽIAUS APIBRĖŽIMO JAUNIMO POLITIKOS PAGRINDŲ ĮSTATYME PAKEITIMO
2026 m. rugsėjo 11 d. Nr. 13
Panevėžys
Panevėžio miesto savivaldybės Jaunimo reikalų taryba (toliau – SJRT) – patariamoji Panevėžio miesto savivaldybės institucija, remdamasi 2026 m. rugsėjo 3 d. SJRT posėdžio protokolu Nr. 3-11 bei išnagrinėjusi ir aptarusi gautą Lietuvos jaunimo organizacijų tarybos (toliau – LiJOT) kreipimąsi,  reiškia viešą palaikymą siūlymui Lietuvos Respublikos jaunimo politikos pagrindų įstatyme (toliau – JPPĮ) pakeisti jaunimo amžiaus apibrėžimą, nustatant, kad jaunas žmogus yra asmuo nuo 11 iki 29 metų.
Šiuo pakeitimu būtų sudarytos teisinės prielaidos 11–13 metų jauniems žmonėms naudotis jaunimo politikos priemonėmis ir paslaugomis, kartu išlaikant visas jiems, kaip vaikams, taikomas teises ir apsaugos garantijas. Savo poziciją grindžiame šiais argumentais:
· 11–13 metų jauni žmonės jau susiduria su iššūkiais, į kuriuos yra orientuotos jaunimo politikos priemonės. Šiame amžiuje stiprėja bendraamžių įtaka, formuojasi savarankiškumas, ryškėja socialiniai ir emociniai iššūkiai, todėl ypač svarbios saugios erdvės, palaikymas, ankstyvoji prevencija ir prasmingo dalyvavimo galimybės. Jaunimo politika turi būti prieinama ne tik tada, kai žmogus jau yra savarankiškas, bet ir laikotarpiu, kai savarankiškumas, atsakomybė ir gebėjimas aktyviai dalyvauti bendruomenėje dar tik formuojasi.
· Jaunimo politikos priemonės papildytų, o ne pakeistų vaikų politikos ir švietimo priemones. Jau dabar 14–17 metų jauni žmonės pagal teisę kartu yra ir vaikai, ir jaunimas, todėl jiems taikomos tiek vaiko teisių apsaugos, tiek jaunimo politikos priemonės. Toks pats principas gali būti taikomas ir 11–13 metų amžiaus grupei: jaunimo politika suteiktų papildomas galimybes dalyvauti, ugdytis savarankiškumą, gauti prevencinę pagalbą ir įsitraukti į bendruomenės gyvenimą.
· Pakeitimas nepanaikintų ir nesusilpnintų 11–13 metų asmenų, kaip vaikų, teisinės apsaugos. Jaunuolio statusas šiuo atveju papildytų, o ne pakeistų vaiko statusą. 11–13 metų asmenims ir toliau būtų taikomos visos Lietuvos teisės aktuose nustatytos vaiko teisių apsaugos garantijos bei darbo su nepilnamečiais reikalavimai.
· Praktikoje dalis 11–13 metų jaunų žmonių jau dalyvauja jaunimo organizacijų ir darbo su jaunimu veiklose. Ilgametės jaunimo organizacijos jau šiandien į savo veiklas įtraukia šios amžiaus grupės narius ir organizuoja veiklas, atsižvelgdamos į skirtingo amžiaus dalyvių poreikius. Todėl siūlomas pakeitimas daugeliu atvejų ne sukurtų visiškai naują praktiką, o leistų teisiniam reguliavimui geriau atliepti jau egzistuojančią realybę.
Dėl šių priežasčių SJRT palaiko jaunimo amžiaus apibrėžimo JPPĮ pakeitimą, nustatant 11–29 metų jaunimo amžiaus ribas, ir raginame Lietuvos Respublikos Seimo narius pritarti šiam pakeitimui.
Raginame sprendimų priėmėjus įvertinti šio JPPĮ pakeitimo svarbą ir sudaryti sąlygas 11–13 metų jauniems žmonėms naudotis jaunimo politikos priemonėmis, siekiant užtikrinti jų ankstyvą, nuoseklų ir prasmingą įsitraukimą į visuomeninį bei pilietinį gyvenimą.
Panevėžio miesto savivaldybės 				Ignas Janeliūnas
Jaunimo reikalų tarybos pirmininkas 					    				

SIŪLYMAS
DĖL JAUNIMO ATSTOVO DELEGAVIMO Į PANEVĖŽIO MIESTO SAVIVALDYBĖS NEFORMALIOJO VAIKŲ ŠVIETIMO PROGRAMŲ ATITIKTIES VERTINIMO KOMISIJĄ 
2026 m. rugsėjo 11 d. Nr. 12
Panevėžys
Informuojame, kad Panevėžio miesto savivaldybės Jaunimo reikalų taryba (toliau – SJRT) 2026 m. rugsėjo 3 d. posėdyje bendru sutarimu pritarė Panevėžio jaunimo organizacijų sąjungos „Apskritasis stalas“ pasiūlytos Lietuvos skautijos atstovės Eglės Mašauskaitės delegavimui SJRT teikimu į Panevėžio miesto savivaldybės neformaliojo vaikų švietimo programų atitikties vertinimo komisiją.
Eglė Mašauskaitė turi praktinės patirties neformaliojo vaikų švietimo srityje, įgytos įgyvendinant skautišką ugdymo programą bei dirbant su vaikais ir jaunimu.

PRIDEDAMA. Panevėžio jaunimo organizacijų sąjungos „Apskritasis stalas“ 2026 m. rugsėjo 4 d. delegacinis raštas Nr. PAS (1.1.-270), 1 lapas. 

Panevėžio miesto savivaldybės
Jaunimo reikalų tarybos pirmininkas 		            Ignas Janeliūnas

